Pozdravljeni.
Nekaj let nazaj
sem kupila to obleko
za petnajst dolarjev.
Kupčija! (Smeh)
Odpravljala sem se ven s prijatelji
in pomislila, da poznajo vse moje obleke.
Potrebovala bom nekaj novega.
Tako sem se odpravila in izbrala nekaj novega.
Preden nadaljujem,
bi vas prosila, da pomislite kaj nosite danes.
Od kod prihaja
in če se spomnite, kaj je pisalo na etiketi.
Sama se nisem zavedala,
da obstaja sedem skritih dejstev o obleki, ki sem jo pravkar kupila.
Ta obleka je narejena iz bombaža in poliestra.
Pridelava bombaža za izdelavo obleke
zahteva 10.000 litrov vode.
To je prostornina majhnega bazena.
Pri beljenju in barvanju te obleke
se v kitajske ekosisteme izlivajo strupi in ubijajo prostoživeča bitja.
Med procesom oblikovanja te obleke so nastali odpadki.
Ti odpadki se imenujejo "odrezki".
Običajno jih obravnavajo kot smeti in jih pošljejo naravnost na deponijo.
Obleko so sešili v kitajski izkoriščevalski tovarni.
Verjetno jo je izdelal nekdo, ki dela 16 ur dnevno
za plačilo, ki je nižje od minimalne plače.
Lansko leto se je v Bangladešu porušila tovarna,
mrtvih je bilo tisoč ljudi,
ker zdravstveni in varnostni standardi
niso bili zadostni.
Distribucija te obleke, oziroma sled ogljika je ogromna.
Zamisel nastane v Evropi,
nato poiščejo material v Indiji in ga pošljejo na Kitajsko,
kjer izdelajo obleko
in pošljejo nazaj v Evropo,
kjer ji dodajo ročno izdelane ali bolj fine detajle.
Potem jo razpošljejo po celem svetu.
Skupaj,
Avstralci kupimo milijardo oblek letno.
Skupaj nas je 22 milijonov,
kar pomeni, da kupimo približno en kos oblačila na teden.
Ali res potrebujemo toliko oblačil?
Sem morala kupiti točno to obleko?
Podjetje, pri katerem sem kupila obleko, nima izdelanega programa reciklaže.
Na žalost, 5% naših deponij
sestavljajo neželena oblačila in tekstil.
Moje ime je Edda.
Sem vodja Undress Runways,
ekološke modne revije tukaj, v Brisbanu
in sedaj tudi v Melbournu.
Ekološko modo sem odkrila pred štirimi leti,
ko sem videla lokalne oblikovalce ustvarjati
z zelo malo podpore.
Ekološka dnevna ter večerna oblačila, spodnje perilo in kopalke iščemo
po celem svetu.
Ta oblačila združimo
na eni lokaciji,
v eni noči,
enkrat letno.
Pomislite na organska vlakna,
oblačila barvana s kurkumo in rdečim vinom,
kolekcije brez odpadkov, etična oblačila,
spodnje perilo iz bambusa
in veliko več.
Pri Undress Brisbane smo začeli
s slačenjem.
Začeli smo misliti bolj ekološko
o načinu,
kako ustvarjamo svoja oblačila
in kako nakupujemo.
Če ne veste, kje je bilo izdelano,
od kod je prišlo ali kje bo končalo,
se slecite.
To, kar nosim zdaj
se imenuje "ekološka moda".
Narejena je iz bambusa,
ki za rast potrebuje samo deževnico.
Barvana je z načinom, ki porabi malo vode,
odpadna voda pa je reciklirana z namenom, da ohranjamo naše ekosisteme.
Narejena je iz odrezkov.
Ti trije deli so odrezki iz druge kolekcije.
Odrezki od odrezkov so kasneje uporabljeni v ostali kolekciji.
Izdelana je v Avstraliji,
v tovarni, ki ima zdrave delovne pogoje
in je delo pravično plačano.
Izhaja iz Melbourna.
Odrezki izvirajo od oblikovalca v Melbournu,
narejena je bila tukaj, v Brisbanu.
Posledično je bila sled ogljika veliko manjša.
Faza uporabe:
vedno jo operem z mrzlo vodo
in uporabim nestrupen detergent za pranje perila
-tako varčujem z vodo in skrbim za okolje.
Pravzaprav sem si obleko sposodila.
Prijateljici jo bom vrnila malo kasneje.
Izposoja oblek je pravzaprav zelo ekološki način izbiranja oblačil.
Močno si želim spremeniti modno industrijo,
zagotoviti možnosti ekoloških oblačil
in podpreti oblikovalce, ki delajo pravo stvar.
Vse kar nosite danes
ima zgodbo
s tistimi, ki prispevajo k obleki.
Sprememba pride z ljudmi kot ste vi,
z vsakodnevnimi uporabniki oblačil.
Skupaj
lahko spremenimo modno industrijo.
Ekološka moda je kot izklop luči, ko zapustite sobo.
Je kot da bi zaprli vodo, medtem ko si umivate zobe.
In je kot uporaba ekoloških nakupovalnih vrečk.
Je lahka izbira, za katero se lahko vsi odločimo.
Naslednjič, ko boste šli nakupovat,
poglejte etiketo.
Pomislite, od kod je oblačilo prišlo.
Moje avstralske sanje
so ustvariti svet, kjer mi, uporabniki oblačil,
podarimo dolar
ekološki modni industriji.
Industriji, kjer obravnavamo sočloveka
kot vrednega posameznika
in kjer skrbimo za našo Zemljo,
saj imamo samo eno.
Zapomnite si,
vedno imate možnost,
da se slečete.
[Aplavz]